{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - NADOPUNJEN TEKST: Ključni elementi Poziva „Unapređivanje infrastrukture za pružanje socijalnih usluga u zajednici osobama s invaliditetom kao podrška procesu deinstitucionalizacije“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MINISTARSTVO REGIONALNOGA RAZVOJA I FONDOVA EUROPSKE UNIJE","1.Opće informacije,\n1.5. Predmet, svrha i pokazatelji Poziva","DAJANA ŠKROBICA \nPoštovani,žao nam je da se mi kao neprofitarna udruga ne možemo javiti na ovaj natječaj a želja nam je bila da gradimo stambene zajednice. Dajana Škrobica Predsjednica udruge osoba s cerebralnom paralizom Srce, Split","Primljeno na znanje","Predmetni Poziv u skladu je s programskim dokumentima, odnosno Programom \"Konkurentnost i kohezija 2021. - 2027.\" kojim je definirano da su ulaganja moguća u ustanove kojima je osnivač RH.\n\nUvjet prihvatljivosti prijavitelja definiran je u točki 2.1. Uputa za prijavitelje."]
[2,"MINISTARSTVO REGIONALNOGA RAZVOJA I FONDOVA EUROPSKE UNIJE","1.Opće informacije,\n1.7. Financijska alokacija i iznos bespovratnih sredstva","PLATFORMA 22 D.O.O. ZA RAZVOJ I INVESTICIJE\nPoštovani,\niz teksta \"Naime, u skladu s navedenim niže, predmet ulaganja su ustanove kojima je osnivač RH koje pružaju javne socijalne usluge djeci s teškoćama u razvoju i/ili osobama s invaliditetom sukladno Operativnom planu deinstitucionalizacije, prevencije institucionalizacije i transformacije pružatelja socijalnih usluga u RH od 2022. do 2027. \" zaključuje se da su prihvaltljivi prijavitelji samo ustanove kojima je osnivač RH.\nMolimo obrazložiti zašto se na poziv ne mogu javiti ustanove kojima su drugi osnivači, a pružaju javne socijalne usluge djeci s teškoćama u razvoju i/ili osobama s invaliditetom sukladno Operativnom planu deinstitucionalizacije, prevencije institucionalizacije i transformacije pružatelja socijalnih usluga u RH od 2022. do 2027.","Nije prihvaćen","Predmetni Poziv u skladu je s programskim dokumentima, odnosno Programom \"Konkurentnost i kohezija 2021. - 2027.\" kojim je definirano da su ulaganja moguća u ustanove kojima je osnivač RH.\n\nUvjet prihvatljivosti prijavitelja definiran je u točki 2.1. Uputa za prijavitelje."]
[3,"MINISTARSTVO REGIONALNOGA RAZVOJA I FONDOVA EUROPSKE UNIJE","1.Opće informacije,\n1.9. Vidljivosti, transparentnost i komunikacija","PLATFORMA 22 D.O.O. ZA RAZVOJ I INVESTICIJE\nPoštovani,\nmolimo navesti Prihvatljivost prijavitelja (i ako je primjenjivo partnera) i kriteriji isključenja u e-savjetovanje.","Prihvaćen","Zbog uočene tehničke greške dana 15. listopada 2024. godine tekst je nadopunjen poglavljem 2. Prihvatljivost prijavitelja (i ako je primjenjivo partnera) i kriteriji isključenja."]
[4,"KORABLJA","2.Prihvatljivost prijavitelja (i ako je primjenjivo partnera) i kriteriji isključenja,\n2.1. Prihvatljivost prijavitelja","Poštovani, je li moguće nadodati i odobriti u popis prijavitelja uz navedene organizacije i Udruge koje su pružatelji socijalnih usluga u RH a nisu u vlasništvu RH?\nKorablja je udruga koja više od 17 godina radi s odraslim osobama s intelektualnim i pridruženim teškoćama (OIT) te njihovim članovima obitelji kroz pružanje socijalnih usluga i drugih aktivnosti u lokalnoj zajednici koje preveniraju institucionalizaciju, stvaraju mjesta pripadanja te doprinose razini zadovoljstva kod OIT. Kroz rad Korablje stvaraju se trajni i stabilni prijateljski odnosi između OIT i članova lokalne zajednice (mladih, volontera, susjeda,...). Organizacija ima 10 zaposlenih te uključuje u svoje aktivnosti 21 odraslu osobu s invaliditetom (više na www.korablja-arka.hr). Korablja dugi niz godina se muči s infrastrukturom te djeluje u privatnim iznajmljenim prostorima na području Zagrebačke dubrave te bi omogućavanjem prijavljivanjem na ovakvu vrstu natječaja uvelike pomoglo u rješavanju problema nedostatka infrastrukture za pružanje socijalnih usluga za OIT u lokalnoj zajednici. \nPrepoznati smo isto tako i dugi niz godina podržavani od strane građana. Kontrolori iz nadležnog ministarstva u zadnjem izvidu pružatelja socijalnih usluga utvrdili su da organizacija pruža usluge iznad zahtijevanih standarda. \nJe li moguće da se od strane RH podrže ovakve i slične lokalne inicijative kroz pružanje prilika za financiranjem infrastrukture Udruga koje pružaju socijalne usluge u zajednici?","Nije prihvaćen","Predmetni Poziv u skladu je s programskim dokumentima, odnosno Programom \"Konkurentnost i kohezija 2021. - 2027.\" kojim je definirano da su ulaganja moguća u ustanove kojima je osnivač RH.\n\nUvjet prihvatljivosti prijavitelja definiran je u točki 2.1. Uputa za prijavitelje."]
[5,"ZAGORSKA RAZVOJNA AGENCIJA","3.Prihvatljivost operacije/projekta,\n3.1. Kriteriji prihvatljivosti operacije/projekta","Kod kriterija prihvatljivosti operacija (3.1.) navedeno je da je za projekte koji se odnose na ulaganja u infrastrukturu minimalni uvjet za prijavu izrađeni IDEJNI PROJEKT, dok je kod kriterija odabira za ocjenjivanje kvalitete projektnog prijedloga (8.2.2.) navedeno da je minimalan uvjet IDEJNO RJEŠENJE. Molimo Vas provjeru koji od tih dokumenata je minimalan uvjet za prijavu projektnog prijedloga.","Prihvaćen","\"Odredba će biti izmijenjena i pojašnjena u konačnoj verziji Uputa za prijavitelje u točki 3.1. Kriteriji prihvatljivosti operacije/projekta u kojoj su jasno definirani minimalni kriteriji u pogledu spremnosti projekta na način da:\n- su riješeni imovinsko-pravni odnosi na način da omogućuju Prijavitelju/Partneru nesmetano pravo na provođenje projekta (vlasništvo ili upisano pravo građenja u zemljišnim knjigama u korist Prijavitelja/Partnera ili u slučaju opremanja ugovor o pravu na korištenje prostora) za katastarske čestice u obuhvatu zahvata;\n- je pripremljena projektno-tehnička dokumentacija te predan zahtjev za izdavanje građevinske dozvole. Prijavitelj mora do sklapanja Ugovora o dodjeli bespovratnih sredstava dostaviti rješenje o pravomoćnosti građevinske dozvole, bez mogućnosti odgode. \n- su dostavljene tehničke specifikacije i troškovnik za nabavu opreme.\""]
[6,"STJEPAN BATOREK","8.2. Provođenje postupka dodjele,\n8.2.2. Ocjenjivanje kvalitete","Molimo pojasniti do kojeg roka su prijavitelji obvezni dostaviti svu projektno-tehničku dokumentaciju? Iz kriterija 4.4.1. nije jasno do kad je potrebno dostaviti dokumentaciju? Također, predlažemo raspisivanje veće razine spremnosti projektnih prijedloga jer su neki prijavitelji već krenuli u izradu projektno-tehničke dokumentacije i smatramo da zaslužuju veći broj bodova naspram onih koji imaju samo idejno rješenje.","Prihvaćen","\"Odredba će biti pojašnjena u konačnoj verziji Uputa za prijavitelje na način da su jasno definirani minimalni kriteriji u pogledu spremnosti projekta na način da:\n- su riješeni imovinsko-pravni odnosi na način da omogućuju Prijavitelju/Partneru nesmetano pravo na provođenje projekta (vlasništvo ili upisano pravo građenja u zemljišnim knjigama u korist Prijavitelja/Partnera ili u slučaju opremanja ugovor o pravu na korištenje prostora) za katastarske čestice u obuhvatu zahvata;\n- je pripremljena projektno-tehnička dokumentacija te predan zahtjev za izdavanje građevinske dozvole. Prijavitelj mora do sklapanja Ugovora o dodjeli bespovratnih sredstava dostaviti rješenje o pravomoćnosti građevinske dozvole, bez mogućnosti odgode. \n- su dostavljene tehničke specifikacije i troškovnik za nabavu opreme.  \n\nNavedeno će biti izmijenjeno u konačnoj verziji Uputa za prijavitelje i kod kriterija 4.4. vezanog uz spremnost za početak provedbe na način da će se:\n - 5 bodova dodijeliti projektnim prijedlozima koji imaju: \nRiješene imovinsko-pravne odnose te kako slijedi: \nU slučaju infrastrukturnog projekta ishođena je građevinska dozvola, odnosno projekt ima rješenje o pravomoćnosti građevinske dozvole. \nU slučaju projekta isključivog opremanja, dostavljene su tehničke specifikacije i troškovnik za nabavu opreme te pripremljena Dokumentacija o nabavi (DoN).\n\n - 3 boda dodijeliti projektnim prijedlozima koji imaju: \nRiješene imovinsko-pravne odnose te kako slijedi: \nU slučaju infrastrukturnog projekta pripremljena je sva projektno-tehnička dokumentacija te je predan zahtjev za izdavanje građevinske dozvole. Prijavitelj mora bez mogućnosti odgode dostaviti rješenje o pravomoćnosti građevinske dozvole do sklapanja Ugovora o dodjeli bespovratnih sredstava. \nU slučaju projekta isključivog opremanja, dostavljene su tehničke specifikacije i troškovnik za nabavu opreme.\""]